Σταμνοί Ηρακλείου

Οι Σταμνοί  ή Σταμνιοί είναι χωριό που ανήκει στον Δήμο Χερσονήσου της περιφερειακής ενότητας Ηρακλείου. Βρίσκεται 17 χλμ. νοτιοανατολικά της πόλης του Ηρακλείου και 7 χλμ. από το παραθαλάσσιο χωριό Γούρνες. 

Οι κάτοικοι των Σταμνιών ασχολούνται κυρίως με την γεωργία, ενώ το εύκρατο μεσογειακό κλίμα της περιοχής τους χαρίζει άριστης ποιότητας κρασί και λάδι. 

Στο κέντρο του χωριού είναι τοποθετημένη μία λιθόστρωτη πλατεία αλλά και ο τρίκλιτος ναός του Σωτήρα Χριστού, που είναι αφιερωμένος στη Μεταμόρφωση του Χριστού, στην Αγία Αικατερίνη και στην Αγία Παρασκευή.

Πληθυσμός 
Σύμφωνα με την απογραφή του πληθυσμού του Ν. Ηρακλείου το 2011, στο χωριό διαμένουν 191 κάτοικοι.

Παραπομπές

Εξωτερικοί σύνδεσμοι 

 http://landofexperiences.gr/el/travels/stamnioi-village/
 https://www.hersonisos.gr/hersonisos/episkopidevision/episkopipage.html

Δήμος Χερσονήσου
Χωριά του νομού Ηρακλείου